Nafarroako Parlamentuko Mahaiak, 2022ko irailaren 26an egindako bilkuran, Eledunen Ba­­­­­tzarrari en­­­­­tzun ondoren, erabaki hau hartu zuen, besteak beste:

**1.** Izapide­­­­­tzeko onar­­­­­tzea Adolfo Araiz Flamarique jaunak aurkezturiko galdera, Volkswagen-en instalazioetako trenbideko sareari buruzkoa.

**2.** Nafarroako Parlamentuko Aldizkari Ofizialean argitara dadin agin­­­­­tzea.

**3.** Nafarroako Gobernuari igor­­­­­tzea, Legebil­­­­­tzarreko Erregelamenduko 194. artikuluak agindutakoari jarraikiz, ida­­­­­tzizko eran­­­­­tzuna bidal dezan.

Iruñean, 2022ko irailaren 26an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko Adolfo Araiz Flamarique jaunak honako galdera hauek aurkezten dizkio Legebiltzarreko Mahaiari, izapidetu ditzan eta Lurralde Kohesiorako Departamentuak erantzun diezazkion:

Joan den 13an Nafarroako Gobernuak prentsaurreko batean jakinarazi zuen “40 milioi eurotik gora” inbertituko duela datozen hiru urteetan tren bidezko salgai-garraioa bultzatzeko, trenbide-saihesbide bat eraikiz Landabengo eta Arazuri-Orkoiengo industrialdeen artean.

Horrela erabaki eta jakinarazi zuen Lurralde Kohesiorako kontseilari Bernardo Cirizak Garraio, Mugikortasun eta Hiri Agendako ministro Raquel Sánchezekin Madrilen bi administrazioen arteko bilera batean elkartu zenean.

Informazio horren arabera, trenbideko trazadura berria bost kilometroko luzera duen saihesbide bat izanen da, Landabengo eta Arazuri-Orkoiengo industrialdeen artean. Halatan, Volkswagen Navarrak egun dituen instalazioak inguratuko ditu, “orain planta zeharkatzen duen bidea kentzea ahalbidetuz”.

Madrilgo bilkura horren ondoren iragarritako jarduketak honako hauek biltzen ditu: plataforma eta bidea eraikitzea, hura elektrifikatzea eta seinaleztatzea eta telekomunikazio zein segurtasun sistemak ezartzea. Halaber, Arga ibaian zubi berri bat eraikitzea aurreikusten da.

Gobernuaren asmoa litzateke “urtea amaitu baino lehen” eraikitzeko proiektua lizitatzea, 1,7 milioi euroko zenbatekoarekin. Aurreikuspen horien arabera, proiektua prestatzeko epea “hemezortzi hilabete ingurukoa” da. Geroago, obrak lizitatu eta exekutatuko lirateke.

Gainera, Foru Gobernuak kudeatze-esleipen bat eginen dio ADIF-Trenbide-azpiegituren Administratzaileari datozen hiru urteetan “jarduketa honen fase guztietan zehar laguntza teknikoa bermatzeko”, 920.000 euroko zenbatekoarekin.

Horrenbestez, honako galdera hauek aurkezten ditut, idatziz erantzun dakien:

1.- Norena da Volkswagen multinazionalaren automobil-plantako instalazioetan zehar egun doan trenbideko sarearen titulartasuna?

2.- Titulartasuna ADIFena baldin bada, zer arrazoi izan du Nafarroako Gobernuak bere gain hartzeko aipatu trenbideko saihesbidearen kostu osoa?

3.- Gogoan izan al du Gobernuak, azpiegitura horren gaineko titulartasuna Estatuko Administrazioaren izanik, berari legokiokeela inbertsioaren gastuei aurre egitea?

4.- Zer helbururekin eskatuko zaio ADIFi kudeatze-esleipen bat? Izan ere, bere kasuan alderantziz beharko luke, alegia, ADIFek Nafarroako Gobernuari agintzea inbertsio hori egitea, Estatuko funtsetatik dagokion finantzazioaren ekarpena eginez.

5.- 2022ko ekitaldiko aurrekontuetako zer kreditu edo partidaren bidez finantzatuko dira iragarritako gastuak?

Iruñean, 2022ko irailaren 15ean

Foru parlamentaria: Adolfo Araiz Flamarique